Työn laulu (Hammar)
Vakavasti.

 1. Pois arkimielet, askareet,
 työn juhlapäivä on,
 siis kaikukohon kanteleet
 ja laulu soikohon!
 Työn kunniata nostamaan
 nyt joka rinta riemuissaan.
 Työn laulu soikoon aina näin:
 eespäin, eespäin eespäin!

 2. Me saamme pellot kasvamaan,
 korvet jo kansoittuu,
 myös kehitystä ohjataan
 ja kukkii tiedonpuu.
 Työ yksin rikkautta tuo,
 kansat se voimakkaiksi luo.
 Työn laulu soikoon j.n.e.

 3. Kun laiskurit ne ilkkuvat
 työn suurta armeijaa,
 niin työläiskourat karkeat
 ne johtaa maailmaa.
 Työn aateli on ainoa,
 me emme muuta tunnusta.
 Työn laulu soikoon j.n.e.

Kaarlo Terhi.

Kaarlo Hammar